Rachel var den perfekte vært! Meget gæstfri, rar og super hjælpsom. Hun var så sød at lægge snacks frem til os og nogle kort over området, hvor hun havde indtegnet sine yndlings steder, og dem brugte vi meget. Vi var især enige i hendes anbefalinger af restauranter og spiste virkelig godt de tre dage, vi var i Edgewater. Værelset var så utrolig fint og hyggeligt - der var faktisk næsten så rart, at man ikke havde lyst til at gå derfra. Dog var der stort set ligeså fint og hyggeligt, når man gik ud af døren. Edgewater er et helt magisk sted, som vi meget gerne vil tilbage til. Der er så roligt og smukt. Fantastiske gader med flotte huse og masser af blomster, gode og billige spisesteder og lækre strande. Især stranden lidt nord for Loyola-universitetet kan anbefales og i det hele taget området omkring universitetet. Og hvis man bliver træt af at gå på stranden, er det meget nemt at komme ind til byen (ca 30 min med toget, som går direkte ind i og igennem byen). Vi vil varmt anbefale at tage til Edgewater og bo hos søde Rachel og hendes søde hunde, som vi allerede savner.